2017 жылы 20 қараша күні Донской орта мектебінде Елбасымыздың **«Рухани жаңғыру болашаққа бағдар»** бағдарламасы аясында тәрбие ісінің орынбасарлары, сынып жетекшілер, тәлімгерлер мен үйірме жетекшілеріне қатысуымен семинар өткізілді. Невский орта мектебінің тәрбие ісінің орынбасары Хибекей П. **«Бірлігі бекем Қазақстанның еңсесі биік»** атты тәрбие сағатын 7 сынып оқушылары мен өткіздім. Тәрбие сағатының мақсаты: Рухани жаңғыруды сипаттау және патриоттық сананы ынталандыратын ұлттық құндылықтарды жаңғырту;

Оқушылардың бойында ұлттық сананы ояту, жас ұрпақ санасына, туған халқына деген құрмет, сүйіспеншілік, мақтаныш сезімін ұялату, ұлттық рухты сіңіру. Тәрбие сағатында оқушылар бекеттерге саяхат жасау арқылы сұрақтарға жауап берді. Сұрақтар еліміздің тәуелсіздік алған жылдары мен тарихи даталарды еске түсіруге және Елтаңба, Ту, Әнұранның авторлары туралы оқушылардың білімін сынап көруге бағытталды.Сонымен қатар рухани жаңғыру бойынша Елбасымыздың мемлекет құрушы ұлт ретінде қазақ халқына дәстүрлі түрде тән «Жеті ата», «Тегі» –немесе бабаларымызды ардақ тұту, «Тіл» –тіл мен мәдениет,«Жер» –туған жер, «Ел» –мемлекет-ұлт төрт рухани құндылықтарды білуге бағытталды. Оқушылар 7 атасын атай отырып, жаңғыру деген ұғымға анықтама берді.

Елбасы Н.Ә. Назарбаевтың «Болашаққа бағдар: рухани жаңғырту» бағдарламасының «Туған жер» бағытына коллаж жасап қорғады.Сондай-ақ Елбасымызға арнап Невский орта мектебінің оқушылары мен бірігіп жасаған бейнеролик көрсетілді.



